open-index/open-wikipedia-markdown huggingface dataset:
Pacific Coast Highway

"**Pacific Coast Highway**" é o décimo quinto sinxelo da banda de rock alternativo estadounidense Hole, editado como descarga dixital o 6 de abril do 2010 como parte do seu álbum ''Nobody's Daughter''.

## Listaxe de cancións 
# "Pacific Coast Highway" - 5:13
Big Top Halloween

***Big Top Halloween*** é o primeiro álbum da banda estadounidense de rock alternativo The Afghan Whigs, editado en febreiro de 1988 a través do selo Ultrasuede.

## Listaxe de cancións
Televisión por cable

miniatura|Instalación dunha rede de televisión por cable
A **televisión por cable** é un sistema de televisión mediante sinais de radiofrecuencia que se transmiten como ondas electromagnéticas aos televisores por medio dun sistema de fibra óptica ou cables coaxiais, polo mesmo sistema tamén se pode recibir ademais radio FM, Internet e telefonía fixa. A súa popularidade débese en orixe a que se poden recibir máis canles que polos sistemas convencionais (analóxico ou dixital) e a que proporcional mellor sinal naquelas zonas con mala cobertura por antena, este novo modelo de distribución do sinal de televisión está ligado a un novo tipo de empresa comercializadora, o operador de cable .
## Historia 
A súa orixe está nos Estados Unidos, John Walson, propietario dunha tenda de televisores en Mahanoy City (Pensilvania) debido á mala recepción nos televisores da localidade colocou en xuño de 1948 unha antena de televisión no cumio nunha montaña próxima que por medio dunha rede de cable coaxial distribuía aos seus veciños por unha cota mensual, simultaneamente outras redes de televisión por cable se establecían en Arkansas e Oregón e pouco máis tarde noutras zonas do país. En 1951 Robert Tarlton fundou National Community Antenna Council e en 1952 existían 70 redes de televisión por cable con 14.000 subscritores, a partir da década de 1970 estendeuse a súa difusión ás grandes cidades. En Europa o seu desenvolvemento plafinificado comezou nos países do Benelux tamén na década de 1970, no resto dos países da Europa Occidental desenvolveuse na década de 1980 e 1990, así por exemplo o Reino Unido pasou de 300.000 fogares con televisón por cable en 1989 e 1.000.000 en 1994.

## Notas 
## Véxase tamén 
* MMDS
Afternoon

é unha publicación xaponesa de manga seinen, publicada por Kodansha. É de carácter mensual, e cada número conta con arredor de 30 historietas de varios mangakas, co cal a miúdo rolda as 800 páxinas. Ó longo da súa historia a revista publicou numerosas series célebres, como *Ah! Megami-sama*, *A espada do inmortal* ou *Mushishi*.

A publicación forma parte da serie "1día" de Kodansha, que tamén inclúe as revistas Morning e Evening.

## Notas
Televinte

miniatura|Oficinas de Televinte.
**Televinte** (**T20**) é unha televisión local de Chantada que comezou a emitir en 1998, propiedade de Chantada Comunicación S.L. Conta con licenza de TDT na demarcación de Chantada, que inclúe tamén os concellos de Carballedo e Taboada.

O principal programa que emite todos os días esta canle son os seus informativos. Televinte destaca polos criterios pedagóxicos e participativos dos seus programas. En 2002 comezou a produción da primeira serie de ficción para televisións locais que se realizou en Galicia, *Cabo do mundo* que se estreou finalmente o 12 de maio de 2006.

En 2004, antes da mudanza cara a TDT, tiña unha audiencia estimada de 20.000 persoas, o 47.7% sintonizábana todos os días, establecéndose unha media de 22 minutos ao día por persoa, e cun share do 10,5 % . Televinte tamén destaca polo apoio á produción audiovisual na comarca, co empréstito de material e locais o que permitiu a realización de varias fitas.

## Notas
O Faro da Estaca de Bares, Bares, Mañón

**O Faro da Estaca de Bares** é un lugar da parroquia de Bares no concello Coruñés de Mañón na comarca do Ortegal. Segundo o Instituto Galego de Estatística en 2011 tiña tres habitantes (tres homes), un menos ca en 1999.
Segundo o IGE, en 2024 tiña 2 habitantes (2 homes).

Debe o seu nome ao Faro da Estaca de Bares, construído en 1850. É a localidade máis setentrional de Galicia e da Península Ibérica.

## Lugares e parroquias 
### Lugares da parroquia de Bares 
### Parroquias de Mañón 
## Notas 
## Véxase tamén
O Porto de Bares, Bares, Mañón

**O Porto de Bares** é un lugar da parroquia de Bares no concello Coruñés de Mañón na comarca do Ortegal. Tiña 99 habitantes no ano 2011 segundo datos do Instituto Galego de Estatística dos cales eran 46 homes e 53 mulleres, o que supón unha diminución con relación ao ano 1999 cando tiña 132 habitantes.
Segundo o IGE, en 2024 tiña 71 habitantes (31 homes e 40 mulleres).

## Lugares e parroquias 
### Lugares da parroquia de Bares 
### Parroquias de Mañón 
## Notas
## Véxase tamén 
### Outros artigos 
* Tesouro de Bares
Bajo sus propias pistolas

"**Bajo sus propias pistolas**" é un sinxelo promocional da banda viguesa Siniestro Total, editado no ano 2000 polo selo Virgin Records. E o segundo sinxelo extraído do seu álbum *La historia del blues*, despois de "¿A quién vas a culpar?", canción que foi lanzada nun EP antes do álbum ese mesmo ano, e que tamén contiña a canción "Bajo sus propias pistolas".

O tema tamén aparece no recompilatorio do ano 2002 *¿Quiénes somos? ¿De dónde venimos? ¿Adónde vamos?*. Segundo a historia que conta *La historia del blues*, está baseada no tema do mesmo título do ano 1961 da banda chamada Perfecto Mundo y su Mariachi, procedente de San Antonio, Texas, da que Jack Griffin era acordeonista e cantante.

A canción foi gravada por Julián Hernández (voz e guitarra); Javier Soto (guitarra e coros) (nos créditos do disco aparece co nome de Xavier F. Soto); Segundo Grandío (baixo e coros); Ángel González (batería); Jorge Beltrán (saxo tenor e coros); David R. Rial (trompeta); e coa colabroración de "Flaco" Jiménez no acordeón.

## Listaxe de cancións 
A letra está composta por Julián Hernández e a música por Julián Hernández e Javier Soto.
# "Bajo sus propias pistolas" - 4:26
Hermano bebe

"**Hermano bebe**" é un sinxelo promocional da banda viguesa Siniestro Total, editado en 1989 polo selo DRO e extraído do seu álbum *Me gusta cómo andas*.

A canción foi gravada nos estudios Trak de Madrid con Julián Hernández (voz, batería, harmónica, saxo e teclados), Miguel Costas (voz e guitarra) e Javier Soto (guitarra).

## Listaxe de cancións 
A letra foi escrita por Julián Hernández e a música composta por Miguel Costas.
# "Hermano bebe" - 2:54
Y yo me callo

"**Y yo me callo**" é un sinxelo promocional da banda viguesa Siniestro Total, editado en 1995 polo selo BMG e extraído do seu álbum *Policlínico miserable*.

## Listaxe de cancións 
Letra escrita por Manolo Romón e música composta por Segundo Grandío.
# "Y yo me callo" - 2:48
Camino de la cama

"**Camino de la cama**" é un sinxelo da banda viguesa Siniestro Total, editado en 1990 polo selo DRO e extraído do álbum *En beneficio de todos*. Foi gravado, mesturado e producido nos estudios Trak de Madrid por Eugenio Muñoz.

## Listaxe de cancións 
## Notas
Bottelho

**Carlos Botelho** ou **Bottelho**, nado en Chaves en 1964, é un pintor e escultor portugués.

## Traxectoria 
Nado no distrito de Vila Real (Trás os Montes), na súa infancia vai ler diversos libros de medicina do século XIX do seu avó paterno Martiniano Ferreira Botelho, ilustrados con gravados de anatomía humana que este deseñaba nas feiras de agosto en Soutelo de Aguiar. Cabe destaca-la figura do seu profesor primario, irmán de Nadir Afonso, que moito contribuíu ao incentivar nos camiños da arte.

Aos dezasete marcha para Lisboa. No Centro de Arte e Comunicação Visual estuda Deseño e Pintura baixo a orientación de Manuel Costa Cabral e máis Rogério Ribeiro.
Tawhaki Vallis

**Tawhaki Vallis** é un val pouco profundo na superficie da lúa de Xúpiter, Ío. Está situado no hemisferio principal da lúa, nas planicies ecuatoriais da parte occidental de Media Regio, nas coordenadas 0,5° N 72,8° O. O val ten uns 190&nbsp;km de longo, entre 0,5 e 6&nbsp;km de ancho, e de 40 a 60 metros de profundidade. Debido á pouca profundidade, o escaso brillo e variacións de cor asociadas ó val, Tawhaki Vallis foi visto unha soa vez, nunha imaxe de gran resolución espacial, tomada pola sonda *Galileo* durante o encontro con Ío do 26 de novembro de 1999. A parte final do val, tanto no norte coma no sur, aparece cortada na imaxe, a causa do terminador solar, polo cal Tawhaki podería ser máis longo do que se estimou. O val recibiu o seu nome oficial, *Tawhaki Vallis*, no ano 2006, varios anos despois de que a Unión Astronómica Internacional lle dese nome a unha patera próximo, chamado Tawhaki Patera, recibindo pois este nome pola proximidade a esta patera; Tāwhaki é o deus do lóstrego na mitoloxía maorí.

## Características
A análise da topografía de Tawhaki Vallis amosa que é coma unha canle de lava, erosionando a planicie de Media Regio a través da erosión termal. Estas canles están claramente asociadas cos seus respectivos volcáns, pero baseándose nas imaxes dispoñibles, non se pode afirmar que unha erupción en Tawhaki Patera fose a responsable da formación de Tawhaki Vallis.

## Notas
Grup Excursionista i Esportiu Gironí (hóckey a patíns)

A sección de hóckey a patíns do **Grup Excursionista i Esportiu Gironí** é un club deste deporte da cidade de Xirona (Cataluña). Foi fundado en 1936 e actualmente compite na OK Liga.

## Traxectoria
Na tempada 2008-09, o equipo masculino ascendeu á máxima categoría do hóckey a patíns español, logo de finalizar segundo na Primeira División Estatal.

## Véxase tamén
### Ligazóns externas
*Páxina oficial do club
*Blog da sección de hóckey a patíns do GEiEG
MMDS

miniatura|Antena utilizada nos servizos MMDS.
O **Servizo de Distribución Multipunto Multicanal**, coñecido polas siglas inglesas **MMDS** (*Multichannel Multipoint Distribution Service*), é unha tecnoloxía de telecomunicacións sen fíos que se pode utilizar nas redes de banda larga aínda que o habitual é empregalo como un sistema alternativo para a recepción de programas de televisión por cable. A recepción dos sinais enviados vía MMDS require unha antena especial de microondas e un decodificador conectado ao televisor.

Utilízase xeralmente en áreas rurais, onde instalar unha rede por cable non é viable economicamente, pero tamén se utiliza nas cidades. A banda de MMDS emprega frecuencias de microondas con rangos de 2&nbsp;GHz a 3&nbsp;GHz en gama dependendo de cada país, así nos Estados Unidos vai dos 2.5 a 2.686&nbsp;GHz.

## Desenvolvemento 
A súa orixe está no Servizo de Distribución Multipunto (MDS), licenza que o regulador norteamericano de telecomunicacións, a Federal Communications Commission estableceu en 1974. O primeiro sistema comercial implantouno Marquee Television en 1975 en Washington, D.C.. A expansión da televisión por cable a comezos da década de 1980 levou a que os operadores de MDS solicitasen á FCC o establecemento dun novo servizo multicanal para poder competir con ela, o que se logrou en 1983 ao dar a FCC licenzas de MMDS, que orixinalmente podía ofrecer entre 30 e 40 canles pero coas novas tecnoloxías de procesado dixital de imaxe aumentou o número de canles ata as 200.

## Notas
Bares

O topónimo **Bares** pode referirse a:

;En Galiza
***Bares**, parroquia do concello de Mañón;
****O Faro da Estaca de Bares**, lugar de dita parroquia;
****O Porto de Bares**, lugar de dita parroquia;
****A Vila de Bares**, lugar de dita parroquia;
***Albares**, lugar da parroquia de San Xoán de Pena, no concello de Lugo;
***Albares**, lugar da parroquia de Santa Cruz do Valadouro, no concello do Valadouro.

## Véxase tamén
### Outros artigos
***Barés**, lugar da parroquia de Saavedra, no concello de Begonte;
***Estaca de Bares**, o cabo máis setentrional da Península Ibérica;
***Faro da Estaca de Bares**, faro localizado na Estaca de Bares.
Middlesbrough RHC

O **Middlesbrough Roller Hockey Club** é un club de hóckey a patíns inglés da localidade de Middlesbrough que actualmente compite na máxima categoría do hóckey a patíns inglés, a Rink Hockey Premier League, competición que gañou en dúas ocasións dende 1974 (1979 e 1980).

## Historia
O club foi fundado en 1947, e inicialmente xogaba no Albert Park Victorian skating rink, unha pista ao aire libre, polo que resultaba difícil a práctica do hóckey a patíns durante o inverno ata a construción dun pavillón de terrazo.

O hóckey a patíns floreceu nos anos '50 e '60 e construíronse novos vestiarios.

En 1966 o Middlesbrough xogou contra o combinado nacional de Bélxica como parte das celebracións do Campionato do Mundo.

A finais dos anos '70 o equipo participou en competicións europeas, enfrontándose en 1978 ao La Vendéenne (Francia), sendo o primeiro partido europeo disputado en Inglaterra. Por outra banda, en 1979 o equipo inglés visitou a pista do Lichstad de Eindhoven (Países Baixos), nese mesmo ano o club acadou o seu primeiro título de liga, revalidándoo ao ano seguinte.

Na tempada 1980-81 a superficie tornouse perigosa e o club decidiu mudarse por causas de seguridade, disputando os seus partidos no Herlingsshaw Centre Eston ata a apertura do Rainbow Centre en 1985.

## Palmarés
* **3 Ligas inglesas:** 1979, 1980 2011 (dende 1974)
* **2 Copa de Inglaterra:** 1995 e 2010

## Véxase tamén
Japan Media Arts Festival

O  é un festival anual organizado pola Axencia de Asuntos Culturais xaponesa e, dende 1997, pola .

## Categorías
Durante o festival, os diversos premios divídense en catro categorías:
* Arte: artes dixitais non interactivas.
* Entretemento: videoxogos e páxinas web.
* Animación.
* Manga.

En cada unha das categorías anteriores ofrécense un primeiro premio, catro premios á excelencia e, a partir de 2002, un premio especial de apoio.
A Vila de Bares, Bares, Mañón

**A Vila de Bares** é un lugar da parroquia de Bares no concello Coruñés de Mañón na comarca do Ortegal. Tiña 88 habitantes no ano 2011 segundo datos do Instituto Galego de Estatística dos cales eran 41 homes e 47 mulleres, o que supón unha diminución con relación ao ano 1999 cando tiña 124 habitantes.
Segundo o IGE, en 2024 tiña 48 habitantes (28 homes e 20 mulleres).

## Lugares e parroquias 
### Lugares da parroquia de Bares 
### Parroquias de Mañón 
## Notas
## Véxase tamén 
### Ligazóns externas 
* 20px *Grandes lugares* na TVG.
Amor Prohibido

***Amor Prohibido*** é o quinto álbum de estudio de mexicano-estadounidense texana Selena. O álbum permanece como o máis vendido álbum latino de todos os tempos. O álbum foi certificado Platino 20x (tipo Latina) pola RIAA por vender máis de 2 millóns de copias. O álbum produciu catro sinxelos número un (un póstumo) sobre a Billboard *Hot Latin Tracks*, o único álbum español por unha muller para conseguir esta fazaña.

## Faixas 
### 20 Years of Music edition 
11. "Donde Quiera Que Estés" (con Barrio Boyzz)

## Gráficos 
**álbum**

## Notas
Modon

dereita|miniatura|Vista do castelo de Methoni.

**Modon**  é o nome dado polos francos á cidade grega do Peloponeso chamada hoxe en día Methóni.
## Historia 
Modon estaba situada na ruta cara aos mercados do leste, e dende o século XII os Venecianos estaban interesados neles. En 1125, mandan un ataque contra uns piratas que capturaran unhas mercadorías venecianas e, de paso, instálanse en Modon.

Entón os venecianos fortalecen Modon, que pasa a ser un importante centro comercial coñecendo unha grande prosperidade, e denominándose xunto a Coron os ollos da Venecia. A vila pasa a ser etapa para os viaxeiros que ían de Venicia a Terra Santa. Os turcos desaxaron así toma-la vila e, no curso dos anos 1490, o sultán Bayezid II reuniu as súas tropas para o ataque. Non foi doado a súa toma, e malia asediala duramente, os defensores abandonan as murallas, temerosos de que chegasen reforzos. Os xanízaros aproveitan esta vantaxe e derruban a fortaleza e despois os pazos do gobernador. Modon cae o 9 de agosto de 1500, despois de pertencer aos venecianos ao redor de trescentos anos. A cidade foi incendiada, o bispo asasinado, os homes decapitados, e as mulleres e os nenos vendidos para escravitude. Os muros son reparados e dá comezo o primeiro período turco.

Os venecianos retoman a vila baixo Francesco Morosini, durante a grande guerra turca dos anos 1680. Este segundo período veneciano non dura moito tempo, xa que os turcos retomana en 1715. O decline da vila será constante neste segundo período turco, o comercio esmorece considerablemente.
Caccón e Tasón

**Caccón** (ou **Cacón**) e **Tasón** (ou **Tasso** ou **Taso**) foron duques do Friúl entre o 610 e o 615-625 aproximadamente.

## Traxectoria 
Caccón e Tasón eran os fillos máis vellos do duque Xisulfo II de Friúl e de Romilda, aínda adolescentes cando o pai cae en batalla contra os ávaros e a nai comete traizón, entregando aos inimigos a capital Cividale que ata entón resistira o cerco. Feitos prisioneiros, leváronos como a todos os longobardos capturados polos ávaros a Pannonia; xuntos na terra que deixara o seu pobo nos tempos de Alboíno, coñeceron a intención dos seus inimigos de mataren todos os homes maiores de idade, tras térense repartido as mulleres e os nenos como escravos. Caccón, Tasón e o meirande dos seus irmáns aínda nenos, Radoaldo, tentaron a fuga dacabalo. un deles temía que o seu irmán máis novo, Grimoaldo, non estivese en condicións de aguantar a cabalgada e propuxo matalo, afirmando "que era mellor para el morrer pola espada que soportar o xugo da catividade". O pequeno Grimoaldo, en cambio, convenceuno para que desistise, demostrándolle que sabía cabalgar. Capturado novamente, deu matado o seu carcereiro e reuniuse cos seus irmáns.
Caccón e Tasón asumiron o goberno do ducado e expandírono a conta dos eslavos, que desde entón ficaron obrigados ata os tempos de Rachis a pagaren un tributo aos longobardos. os dous irmáns caeron nunha emboscada tendida na cidade de Oderzo polo bizantino Gregorio. Este prometéralle a Tasón adoptalo como fillo, co rito do corte da barba; o duque alcanzouno co seu irmán e unha pequena escolta. nada máis chegaren a Oderzo, Gregorio fixo pechar a s portas da cidade e enviou os seus soldados contra  os longobardos. os irmáns comprenderon inmediatamente  a situación, preparáronse a combater e déronse o bico da paz e os último saúdo. Dispersáronse pola rúas, matando calquera que lles saíse por diante e, escribe Paulo Diácono, "facendo gran masacre dos romanos; mais ao final tamén eles foron mortos". Porén Gregorio mantén a súa promesa: ordenou que lle levasen a cabeza de Tasón e cortoulle a barba.

Nesta época a cidade de Oderzo estaba dirixida polo bispo san Tiziano.

## Notas
## Véxase tamén 
### Bibliografía 
*Paulo Diácono, *Historia Langobardorum* (*Storia dei Longobardi*, Lorenzo Valla/Mondadori, Milano 1992).
*Biógrafa de san Tiziano, da páxina da Diocese de Vittorio Veneto 

### Outros artigos 
* Historia de Oderzo
Galicia gran carallo de sal

"**Galicia gran carallo de sal**" é un sinxelo da banda viguesa Siniestro Total, editado no ano 1986 polo selo DRO baixo o auspicio da Universidade Internacional Menendez y Pelayo e a Xunta de Galicia.

## Listaxe de cancións 
Letra escrita por Manolo Romón e música composta por Julián Hernández.
# "Galicia gran carallo de sal"
# "Galicia gran carajo de sal" (versión punk)
Dios salve al conselleiro

"**Dios salve al conselleiro**" é un sinxelo da banda viguesa Siniestro Total, editado en 1986 polo selo DRO. O tema que lle dá nome ao sinxelo é unha versión da canción "Dios salve al lehendakari" da banda Derribos Arias; mentres que o outro tema incluído, "Viene el verano", o é da composición de The Undertones "Here Comes the Summer".

## Listaxe de cancións 
# "Dios salve al conselleiro" (Dios salve al lehendakari)
# "Viene el verano" (Here comes the summer)
Tempada 2010-2011 da OK Liga

A 42ª edición da **Liga española de hóckey a patíns**, denominada **OK Liga**, iniciouse o día 2 de outubro do 2010 e finalizou o 28 de maio do 2011. Nesta edición, ao igual que na anterior, non se disputou play-off polo título, polo que o campión da liga regular será o campión da liga. Os equipos ascendidos de Primeira División foron o CP Voltregà (campión) e o C.E. Vendrell (subcampión). A novidade desta tempada respecto da anterior é a redución do número de equipos, polo que se pasou de 16 equipos a 14. Ao contrario que na edición anterior, nesta serán 3 os equipos de descendan a Primeira, fronte aos catro da pasada campaña. O campión desta edición da liga foi o Tecnol Reus Deportiu, que gañou o seu 5º título de liga.
O equipo máis goleador foi o Barcelona Sorli Discau con 117 goles, o menos goleador foi o C.H. Lloret con 54 goles. O equipo menos goleado foi o Barcelona Sorli Discau con 55 goles encaixados, mentres que o C.P. Tenerife foi o equipo máis goleado da competición con 108. Raúl Marín (Tecnol Reus Deportiu) foi o "pichichi" con 40 goles.

Ao finalizar a liga, os tres equipos descendidos foron o C.P. Tenerife, GEiEG e o C.H. Lloret.

## O final do dominio blaugrana 
Esta tempada da OK Liga supuxo a fin do dominio que o FC Barcelona tiña dende a tempada 1997-98 e que supuxo a consecución de 13 títulos consecutivos para o equipo culé (ata o inicio desta época o club barcelonés contaba con 10 títulos). O mal inicio da competición ligueira do FC Barcelona fixo que os culés se viran a 7 puntos da cabeza da liga comandada polo Coinasa Liceo e o Tecnol Reus Deportiu (33 puntos cada un polos 26 do Barcelona) no seu particular man a man polo título, malia este mal comezo, o Barcelona foi recortando a diferenza respecto dos dous primeiros, mostrando unha notable mellora, especialmente dende a consecución da Copa do Rei. Na xornada 24 o FC Barcelona aínda contaba con escasas opcións matemáticas de conquistar o seu 14º título de liga consecutivo, tódalas súas esperanzas pasaban por gañar en Reus ao Tecnol Reus Deportiu, porén tódalas súas opcións se desvaneceron co empate a 2 goles conseguido en Reus e que o situaba a 7 puntos do Tecnol Reus e a 4 do Coinasa Liceo cun partido menos a falta de dúas xornadas (6 puntos). Finalmente o título foi ás vitrinas do Reus Deportiu, que aproveitou o tropezo do Liceo en Barcelona (7-4) na última xornada e gañou o seu partido contra o Tenerife en Reus (4-1), enviando aos canarios a Primeira División, deste xeito, o Reus Deportiu conquistaba o quinto título ligueiro da súa historia 38 anos despois do último e poñendo fin ao dominio do FC Barcelona.

## Participantes 
## Clasificación

### Lenda
## Resultados

## Máximos goleadores
## Véxase tamén 
### Outros artigos 
* Cadros de xogadores da OK Liga 2010-2011

### Ligazóns externas 
* Web oficial da Real Federación Española de Patinaxe
I Want to Destroy Something Beautiful

"**I Want to Destroy Something Beautiful**" (en galego, "Quero destruír algo fermoso") é unha canción pop en inglés composta polo estadounidense Josh Woodward. Está incluída no seu álbum *Dirty Wings* do 2007, interpretada polo compositor.

A canción ten unha temática escura. Na letra, o narrador semella estar a piques de estalar nun ataque de ira, probablemente por algo que dixo ou fixo a persoa que está con el, á que chama “*dear*” («cariño»). Isto explícase nos primeiros versos, mentres que o resto da canción consiste no narrador divagando arredor da idea de «destruír algo fermoso».

A letra da canción lembra inevitablemente ao filme *Fight Club*, en que o protagonista se expresa dunha forma similar, mesmo utilizando as mesmas palabras nalgúns casos.

## Letra

:My dear, I'll give you sixty seconds to disappear
:And if you don't get out of here... who knows?
:Cuz I've been trying to find out if an angel bends or breaks
:Or shatters like a stone

:I... I want to destroy something beautiful
:For you, I want to destroy for you

:Tonight, there's only an inch between pain and delight
:And I'm full of Canadian whiskey and spite again
:Destruction and creation are the same thing after all
:The mighty always fall

:I... I want to destroy something beautiful
:For you, I want to destroy for you

:Destruction and creation are the same thing after all
:The mighty always fall

:I... I want to destroy something beautiful
:For you, I want to destroy something beautiful
:For you, I want to destroy for...

### Tradución
:Cariño, douche sesenta segundos para desaparecer.
:E se non saes de aquí... non respondo,
:porque estiven intentando descubrir se os anxos dobran, rompen,
:ou fanse anacos coma as rochas.

:Que... Quero destruír algo fermoso.
:Para ti, quero destruír para ti.

:Esta noite, entre a dor e o goce só hai unha polgada,
:e volvín encherme de whisky canadense e resentimento.
:A destrución e maila creación sonche a mesma cousa, a fin de contas.
:Os poderosos sempre caen.

:Que... Quero destruír algo fermoso.
:Para ti, quero destruír para ti.

:A destrución e maila creación sonche a mesma cousa, a fin de contas.
:Os poderosos sempre caen.

:Que... Quero destruír algo fermoso.
:Para ti, quero destruír algo fermoso.
:Para ti, quero destruír para...

## Licenza
"**I Want to Destroy Something Beautiful**" está protexida pola licenza Creative Commons Recoñecemento 3.0 Estados Unidos de América. Por tanto, considérase música libre.

## Notas
Os Carballos, San Salvador de Couzadoiro, Ortigueira

**Os Carballos** é un lugar da parroquia de San Salvador de Couzadoiro no concello Coruñés de Ortigueira na comarca do Ortegal. Non ten habitantes desde hai máis dunha década segundo datos do Instituto Galego de Estatística.

## Lugares e parroquias 
### Lugares da parroquia de San Salvador de Couzadoiro 
### Parroquias de Ortigueira
Arcanxo Miguel

**Miguel** (en hebreo: מיכאל *Migha-El*, "*Quen coma Deus?*" en árabe: ميخائيل ''Mījā'īl*; en grego: Μιχαήλ *Mikhaíl*; en latín: *Michael''), tamén coñecido como **San Miguel o Arcanxo**, **Arcanxo Miguel** ou como **San Miguel o Taxiarca**, é un arcanxo na relixión cristiá, xudía e islámica. As mencións máis antigas que se conservan do seu nome atópanse en obras xudías dos séculos III e II a. C., moitas veces pero non sempre apocalípticas, onde é o xefe dos anxos e arcanxos, e é o príncipe gardián de Israel e é responsable do coidado do pobo de Israel. O cristianismo conservou case todas as tradicións xudías relativas a el, e na Epístola de Xudas, onde o autor denuncia certas "persoas impías" contrastándoas con Miguel.
## Notas 
## Véxase tamén 
### Outros artigos 
* Miguel (nome de varón)
* Arcanxo Gabriel
* Arcanxo Uriel
* Parroquias de Galicia baixo a advocación de san Miguel
Emilio Piñeiroa Lozano

**Emilio Piñeiroa Lozano** nado en Celeiro de Mariñaos (Barreiros) en 1953 e finado en 2021, foi un mestre e escritor galego.

## Traxectoria
Criouse en Vilaronte (Foz). Realizou publicacións sobre temas históricos da Mariña, especialmente dos concellos de Barreiros e Ribadeo.

## Obras 
* *Nosa Señora das Virtudes da Ponte*, 15 páx.
* *O megalitismo en Trabada*, 20 páx.
* *Os muíños de vento de Ribadeo*, 20 páx.
* Rutas de senderismo e de Bicicleta polo Concello de Barreiros.
* Vídeo Gran Camiño Real de Barreiros (coautor)
* Os pombais do concello de Barreiros . LUCUS nº 43, pp 74–80. Deputación Lugo. 1996
* O Val de Cabarcos. Vídeo.
* Pegadas da Prehistoria en Ribadeo.
Mucrín, San Salvador de Couzadoiro, Ortigueira

**Mucrín** é un lugar da parroquia de San Salvador de Couzadoiro, no concello coruñés de Ortigueira, na comarca de Ortegal. Segundo o Instituto Galego de Estatística, en 2024 tiña 2 habitantes (1 home e 1 muller), os mesmos ca en 2009.

## Notas 

## Lugares e parroquias
### Lugares da parroquia de Couzadoiro
### Parroquias de Ortigueira
A familia Robinson

é unha serie anime de 50 episodios de vinte e seis minutos, inspirada nunha novela do autor suízo Johann David Wyss, producida por Animation Nippon para ser emitida no espazo Sekai Meisaku Gekijō de Fuji Television entre xaneiro e decembro de 1981. Foi popular tamén en Europa e en Galicia emitiuna a TVG en 1985.

Narra as aventuras da pequena Flo, náufraga coa súa familia, nativa de Suíza, unha illa deserta durante nunha viaxe a Australia.

## Véxase tamén 
### Ligazóns externas 
* 家族ロビンソン漂流記ふしぎな島のフローネ Páxina oficial da serie. .
* 
* NIPPON ANIMATION CO., LTD. Perfil da serie na páxina oficial de Nippon Animation. .
* Swiss Family Robinson (TV) - Anime News Network Perfil da serie en animenewsnetwork.com .
O Espiño, Ponte, Silleda

**O Espiño** é un lugar da parroquia de Ponte no concello pontevedrés de Silleda. O Instituto Galego de Estatística non achega datos de poboación para a localidade.

## Situación 
Está situado no centro da parroquia, próximo ao lugar de Trasdosisto, do que está separado pola PO-205. É o lugar máis moderno de Ponte, datando a primeira construción da década de 1970.

## Denominación 
O Espiño tamén recibe o nome de *Tras do Agro*, xa que para os veciños dos lugares situados máis ao norte (e a menor altura) se atopaba por detrás do Agro de Casderrei. Outra denominación histórica deste lugar é a de *Croíños Brancos*.

## Véxase tamén 
### Notas 
## Lugares e parroquias 
### Lugares de Ponte 
### Parroquias de Silleda
Trasdosisto, Ponte, Silleda

**Trasdosisto** é un lugar da parroquia de Ponte no concello pontevedrés de Silleda. O Instituto Galego de Estatística non achega datos de poboación para a localidade.

## Situación
Situado a carón da PO-205, este lugar é un dos máis novos da parroquia. Está situado no centro da parroquia e nel atópase o campo da festa, onde se celebra a Festa do chourizo, e o cruceiro. Próximos a este lugar atópanse a igrexa parroquial e o cemiterio.

## Véxase tamén
### Notas
## Lugares e parroquias
### Lugares de Ponte
### Parroquias de Silleda
O Franco, Montouto, Abegondo

**O Franco** é un lugar da parroquia de Montouto no concello coruñés de Abegondo na comarca da Coruña. Tiña 19 habitantes no ano 2016 segundo datos do Instituto Nacional de Estadística, dos cales 10 eran homes e 9 mulleres.

## Lugares e parroquias 
### Lugares de Montouto 
### Parroquias de Abegondo
Piñeiro manso

O **piñeiro manso** ou **piñeiro cernil** (*Pinus pinea*) é unha árbore ximnosperma da familia das pináceas, de folla perenne. O máis característico desta especie de piñeiro é a copa en forma esférica nos exemplares novos e a xeito de parasol nos máis vellos.

En Galiza atópanse pés illados preto da costa e en zonas de influencia mediterránea.

## Árbores senlleiras 
O desaparecido piñeiro manso dos Candeiras, en Ponteareas (Pontevedra) figuraba no Catálogo de Árbores Senlleiras de Galicia.

## Descrición 
O piñeiro manso medra para despois abrirse mediante pólas de semellante grosor nunha copa arredondada e achatada, en forma de parasol. A superficie do toro caracterízase por dispor de placas de cor agrisada, separadas por fendas avermelladas. As raíces alónganse unha boa distancia dende o toro, mais a pouca profundidade. Gusta de solos areentos.

### Comparación co piñeiro bravo 
Nun estudo comparativo co piñeiro bravo, vese que as acículas son sensiblemente máis curtas (de 8 a 10 centímetros de lonxitude). As piñas son máis curtas tamén (ata 12&nbsp;cm), pero máis grosas, e maduran en tres anos. O porte é tamén algo máis pequeno, acadando como máximo os 30 metros. Os piñóns son grandes (entre 1,5 e 2 centímetros con á de menos de 1&nbsp;mm) e comestibles.

## Reprodución 
thumb|*Pinus pinea*
A floración prodúcese entre marzo e maio

== Pragas e enfermidades 
;Etimoloxía:
P***inus***: nome xenérico dado en latín ao piñeiro.

***pinea***: epíteto: que dá piñóns.
;Sinonimia:
* *Apinus pinea* (L.) Neck. ex Rydb.
* *Apinus pinea* (L.) Neck.
* *Pinea esculenta* Opiz
* *Pinus africana* K.Koch
* *Pinus aracanensis* Knight ex Gordon
* *Pinus arctica* Carrière
* *Pinus esculenta* Opiz
* *Pinus fastuosa* Salisb.
* *Pinus fragilis* Carrière
* *Pinus maderiensis* Ten.
* *Pinus sativa* Garsault

## Galería de imaxes 
## Notas 
## Véxase tamén 
### Outros artigos 
* Características das pináceas
### Bibliografía 
* VV.AA. (2006). *Árbores de Galiza*, Edicións A Nosa Terra.
* García, Xosé Ramón (2008). *Guía das plantas de Galicia*, Edicións Xerais de Galicia.
Amor Prohibido (canción)

"**Amor Prohibido**" é unha canción pop da cantante pop mexicana Selena. É o primeiro sinxelo do seu álbum homónimo, de 1994. Estreouse como sinxelo principal a través do selo EMI Latin o 13 de abril de 1994. Foi escrita por Selena, o seu irmán e produtor musical A.&nbsp;B. Quintanilla e o corista da banda de Selena, Pete Astudillo. Os temas da letra de "Amor Prohibido" foron analizados por autores, musicólogos e xornalistas, quen os considerou relevantes para os problemas que enfronta a comunidade LGBT. Unha interpretación popular compara a letra con *Romeu e Xulieta*. A canción foi premiada no concurso "Regional Mexican Songs of The Year" en 1995.

## Notas 
## Véxase tamén 
### Bibliografía 
*
*
*
*
*
*
*
*
*
*
*
*
*
Pantalla de plasma

A **pantalla de plasma** é un tipo de pantalla plana utilizada para aplicacións de vídeo e televisión, e orixinalmente en informática, que se emprega especialmente en televisores grandes, de 37 a 70 polgadas, aínda que tamén se pode utilizar noutros máis pequenos.

## Funcionamento 
A pantalla de plasma moderna consta de millóns de celas diminutas, denominadas pixeles, situadas entre dous paneis de cristal que contén unha mestura dos gases nobres neon e xenon a baixa presión. Unha substancia fosforescente recobre cada unha desas celas e cando os átomos individuais deses gases se ioinizan pola existencia dun campo eléctrico intenso se converte automaticamente en plasma que á súa vez emite luz ao ser ionizada que reflicte nas celas, cada unha delas divídese en tres subcelas que están recubertas por unha substancia fosforescente de cor diferente, unha vermella, outra verde e outra azul que se mesturan dentro de cada cela creando unha gama de cores, ao variaren os pulsos de corrente en cada subcela modifícase a intensidade da cor, o que lle permite abranguer todas as cores do espectro.

## Desenvolvemento 
miniatura|Monitor de plasma nun PLATO V (1981).
Donald Bitzer, Gene Slottow e Robert Wilson da Universidade de Illinois crearon en 1964 a pantalla de plasma para o sistema informático PLATO (*Programmed Logic for Automated Teaching Operations*), estes monitores eran monocromos (laranxa, verde ou amarelo), caracterizábanse pola súa dureza e por poder actualizar a imaxe sen necesidade de circuítos nin memorias pero a finais da década de 1970 as memorias dos semicondutores fixeron ás pantallas CRT máis baratas. En 1997, Pioneer comezou a venda do primeiro televisor de plasma ao público e outras compañías seguiron os seus pasos, facéndose cunha importante parte do mercado, copando o mercado dos televisores grandes ata 2006 en favor das pantallas LCD, progresión que continuou nos anos seguintes.

## Notas
Budeiros de Arriba, San Salvador de Couzadoiro, Ortigueira

**Budeiros de Arriba** é un lugar da parroquia de San Salvador de Couzadoiro no concello Coruñés de Ortigueira na comarca do Ortegal. Tiña 7 habitantes no ano 2009 segundo datos do Instituto Galego de Estatística dos cales eran 5 homes e 2 mulleres, o que supón un aumento con relación ao ano 2000 cando tiña 6 habitantes.

## Lugares e parroquias 
### Lugares da parroquia de Couzadoiro 
### Parroquias de Ortigueira
Factoría de Ficción

**Factoría de Ficción**, antes coñecida como **FDF Telecinco**, é unha canle de televisión privada española propiedade de Mediaset España que emite a través da TDT e nas plataformas de televisión de pago Movistar+ e Vodafone TV, Orange TV, R e Euskatel. Comezou as súas emisións o 18 de febreiro de 2008 co nome de FDF Telecinco, substituíndo na súa frecuencia á canle Telecinco Estrellas. O sábado 25 de xullo de 2009 cambiou a súa imaxe corporativa e remodelou o anterior nome de FDF Telecinco ao actual.

O nome provén da extinta canle Factoría de Ficción do cal Gestevisión Telecinco era socio xunto á produtora Globomedia e Grupo Antena 3 e que cesou as súas emisións o 30 de xullo de 2007.

## Imaxe corporativa 
* Febreiro de 2008 a xullo de 2009. Nos seus comezos e ata ano e medio despois o logotivo de *FDF Telecinco* era o que antigamente tiña o canal de pago Factoría de Ficción do que eran socios o grupo Antena 3 e a produtora Globomedia xunto a Gestevisión Telecinco.
* Xullo de 2009 a febreiro de 2012. Dende o momento en que se produciu o cambio no verán de 2009, a imaxe do canal cambiou radicalmente, incluíndo a cor (empregando unha máis neutra) e o selo de identidade, utilizando só a marca *Factoría de Ficción*.
* Febreiro de 2012 a 2016. Tralos cambios sufridos na imaxe corporativa de todas as canles de Mediaset España, o logotipo de *Factoría de Ficción* está formado por unha esfera de cor verde co antigo "F" maiúsculo e en cursiva. Dende 2016 o logotipo pasou de ser esférico a plano, mantendo a cor e o deseño.

## Audiencias 
Evolución da cota de pantalla mensual, segundo as medicións de audiencia elaborados en España por TNS. Están en letra grosa e verde os meses en que foi líder de audiencia entre as canles temáticas de televisión dixital (TDT).

* Máximo histórico | ** Mínimo histórico

## Notas
Rande

O topónimo **Rande** podemos referirnos a:

;En Galiza
***Rande**, lugar da parroquia de Mourentán, no concello de Arbo;
***Rande**, lugar da parroquia de Perdecanai, no concello de Barro;
***Rande**, lugar da parroquia de San Salvador de Couzadoiro, no concello de Ortigueira;
***Rande**, lugar da parroquia de Cedeira, no concello de Redondela.

;Fóra de Galiza

;En Portugal
***Rande**, freguesía de Felgueiras.

## Véxase tamén
### Outros artigos
***Estreito de Rande**, na ría de Vigo;
***Ponte de Rande**, construción civil que atravesa a ría de Vigo, unindo a Península do Morrazo no lado norte coa comarca de Vigo na beira sur;
***Batalla de Rande**, importante batalla naval librada no estreito de Rande e na enseada de San Simón, no interior da ría de Vigo, o 23 de outubro de 1702;
***Centro de Interpretación da Batalla e o Patrimonio Cultural de Rande**, museo da Batalla de Rande e o patrimonio industrial, localizado no lugar de Rande da  parroquia de Cedeira, no estreito de Rande.
Budeiros

Como topónimo **Budeiros** pode referirse a:

;En Galiza
***Budeiros de Abaixo**, lugar da parroquia de San Salvador de Couzadoiro, no concello de Ortigueira;
***Budeiros de Arriba**, lugar da parroquia de San Salvador de Couzadoiro, no concello de Ortigueira.
E-Prime

**E-Prime** (que significa **English Prime**) é un xeito de falar inglés sen usar o verbo "ser" ou "estar", en inglés *to be*, en calquera parte (*be*, *is*, *am*, *are*, *was*, *were*, *been*, *being* ). En cambio, un falante ou un escribente de *E-Prime* usa verbos diferentes como "facerse" (en inglés *to become*), "permanecer" (*to remain*), e "igualarse" (*to equal*) ou eles poden reconstruír a frase para mostrar quen ou que fai a acción.

Por exemplo, en *E-Prime*, un escribente cambiaría a frase *Mistakes were made* = "Erros foron feitos" a *Joe made mistakes* = "Joe fixo erros". Ese cambio de formulación revela un actor (Joe) mentres que a forma precedente ocultou o actor. Os usuarios de *E-Prime* considerarían máis adecuada a frase alterada.

## Razóns de *E-Prime* 
D. David Bourland, Jr. foi quen primeiramente propuxo *E-Prime* en 1965. Bourland estudara Semántica Xeral no pasado. A idea principal da Semántica Xeral é que os seres humanos poden saber simplemente que eles observan e experimentan cando ven, oen, tocan, senten por gusto, olen, pensan, e senten, e as observacións e as experiencias actuais poden afectar ás observacións e as experiencias futuras. Xa que calquera ten experiencias diferentes dos demais, tamén as interpretacións das experiencias son diferentes.

Estudantes de Semántica Xeral e usuarios de *E-Prime* opinan que dicir *This cat **is** soft* = "Este gato **é** brando" omite numerosos outros atributos, e implica que o "obxecto" exterior do gato é o "mesmo que" a experiencia interior de "ser brando". En cambio, usuarios de *E-Prime* din *This cat **feels** soft TO ME* = "Este gato **paréceme** brando" para recordarse das cousas seguintes: 
# as súas experiencia de "ser brando" inclúe e o "obxecto" exterior chamado "gato" e os ollos, as mans, o cerebro e o sistema nervioso do observador;
# algún outro podería experimentar diferentes aspectos do gato; 
# eles mesmos poderían experimentar unha cousa diferente nun tempo diferente ou en circunstancias diferentes (o gato podería rascalos, ou parecer húmido ou cuberto con sucidade).

## Que non é *E-Prime* 
*E-Prime* e Semántica Xeral non son linguas ou formas de inglés diferentes. En suma, eles reservan xeitos diferentes de pensar e de falar do mundo. Linguas como árabe, turco, e cantonés, aínda que non ten un verbo separado para "ser" ou "estar", posúen a idea de "ser". Por exemplo, un individuo falando na nosa lingua podería dicir "Esta mazá é vermella". Outro falando en árabe podería dicir (en tradución literal) "Esta mazá vermella".

A maioría das linguas pode ser usada para espremer a idea dunha mazá vermella. Un usuario de *E-Prime* pode simplemente dicir (en tradución literal) "Esta mazá paréceme vermella" para recordarse que "ver vermella" inclúe e a mazá e o ollo e cerebro da persoa observante da mazá.

Numerosos especialistas en inglés alertan aos estudantes para usar verbos diferentes de "ser" ou "estar". Para eles, o uso de verbos máis activos fai a obra escrita máis clara e máis interesante. Estes estudosos queren refinar obras escritas polos seus estudantes e non necesariamente aceptan as ideas de Semántica Xeral ou *E-Prime*.

## Notas
A Axilda, Presedo, Abegondo

**A Axilda** é un lugar da parroquia de Presedo no concello coruñés de Abegondo na comarca da Coruña. Segundo o Instituto Nacional de Estadística en 2016 tiña oito habitantes (seis homes e dúas mulleres). Sitúase xunto á Axilda (Meangos).

## Lugares e parroquias 
### Lugares de Presedo 
### Parroquias de Abegondo
A Axilda

O topónimo **A Axilda** pode referirse a:

;En Galiza
***A Axilda**, lugar da parroquia de Meangos, no concello de Abegondo;
***A Axilda**, lugar da parroquia de Presedo, no concello de Abegondo.

## Véxase tamén
### Outros artigos
***Axilde**, lugar da parroquia de San Claudio, no concello de Ortigueira.
Ascarís, Presedo, Abegondo

**Ascarís** é un lugar da parroquia de Presedo no concello coruñés de Abegondo na comarca da Coruña. Tiña 14 habitantes no ano 2014 segundo datos do Instituto Nacional de Estadística, dos cales 7 eran homes e 7 mulleres.

## Lugares e parroquias
### Lugares de Presedo
### Parroquias de Abegondo
## Véxase tamén
### Outros artigos
*
CNN+

**CNN+**  foi unha canle temática española de televisión que emitía 24 horas de información nada o 27 de xaneiro de 1999; o 28 de decembro de 2010 finalizou as súas emisións para dar paso á canle Gran Hermano 24 horas.

## Características
Estaba producida pola Compañía Independiente de Noticias de Televisión, empresa participada nun 50% pola compañía española Sogecable e noutro 50% pola compañía estadounidense Turner Broadcasting-Grup Time Warner (propietaria da cadea de información continua CNN). O slogan da canle era: *Está pasando, lo estás viendo*.

Emitía a nivel nacional a través da plataforma de televisión vía satélite de pago Digital+, e tamén gratuitamente a través da Televisión Dixital Terrestre nun dos dous multiplexores de Gestevisión Telecinco e, para o resto do mundo, vía Internet.

O 10 de decembro de 2010 confirmouse que o grupo PRISA pecharía a cadea, derivado da fusión entre Cuatro e Telecinco, e trasladando a todos os seus traballadores á axencia Atlas, propiedade de Telecinco.

## Véxase tamén
### Ligazóns externas
* Web que CNN+ compartía con Noticias Cuatro
Mediaset España

**Grupo Audiovisual Mediaset España Comunicación, S.A.U.** é un grupo empresarial español, creado en marzo de 1989, cuxa actividade céntrase, esencialmente, na produción e exhibición de contidos televisivos. En 2012 opera as canles de televisión Telecinco, Cuatro, LaSiete, FactoríaDeFicción, Boing, Divinity, Energy, Nueve e Telecinco HD, esta derradeira é o sinal en alta definición de Telecinco.

O grupo posúe varias empresas do sector, coma a axencia de noticias Atlas, a xestora de publicidade Publiespaña ou a produtora audiovisual de cine e televisión Telecinco Cinema. Do mesmo xeito, posúe o 22% de Canal+ e, xunto con Mediaset, o 75% de Endemol.

Os accionistas maioritarios de Mediaset España son: Mediaset Investimenti, cun 41,6% do capital e o Grupo PRISA cun 17,3%.

O 11 de marzo do 2011, trala compra de Cuatro e a creación de novos canles, a empresa informou á CNMV que, na Xunta de Accionistas, modificaríase a denominación social da compañía dende Gestevisión Telecinco a Mediaset España.

O grupo Mediaset España, é o maior grupo televisivo de España no canto á audiencia (26,8%, abril de 2012 FormulaTV) e no canto ó número de canles.

## Véxase tamén
### Outros artigos
*Mediaset

### Ligazóns externas
*Páxina web oficial
A Calle, Sarandós, Abegondo

**A Calle** é un lugar da parroquia de Sarandós no concello coruñés de Abegondo na Comarca da Coruña. Tiña 86 habitantes no ano 2016 segundo datos do Instituto Nacional de Estadística, dos cales 46 eran homes e 40 mulleres.
## Patrimonio
No lugar atópase o **pazo de Barral**, casa gótica na que o rei Filipe II de España pernoctou en 1554 de camiño a embarcar na Coruña para casar coa raíña María de Inglaterra.

## Lugares e parroquias 
### Lugares de Sarandós 
### Parroquias de Abegondo
Circa Vitae

**Circa Vitae** (en latín, "Acerca da vida") é un grupo de pop rock alternativo estadounidense con base en Eugene (Oregón) que naceu en xuño do ano 2007. O grupo está formado polo guitarrista Wesley Curtis, o vocalista e guitarrista Britt Brady, o percusionista Thaddeus Moore, a baixista Nate Beveridge e a vocalista e violinista Anna Ponto. En vez de vender álbums, o grupo optou por financiarse mediante un sistema de doazóns, combinado cos directos.

## Álbums 
O seu primeiro álbum, e de momento o único, publicado o 3 de decembro do ano 2008, recibiu o mesmo nome que o grupo, *Circa Vitae*. No ano 2009 publicaron un tema adicional do álbum, “Infinity is 8 on its Side” (en inglés, "O infinito é 8 na súa banda").

## Licenza 
Todos os temas publicados por  están baixo a licenza «Creative Commons Recoñecemento Non Comercial Compartir Igual 3.0», aínda que nalgúns sitios o seu primeiro e único álbum aparece como «Creative Commons Recoñecemento Compartir Igual 3.0» ─un dos temas aparece rexistrado como tal en Safe Creative─.

## Notas 
## Véxase tamén 
### Ligazóns externas 
* Sitio web oficial 
* Vídeos en Youtube: “Stanger” e “Awake”
Calle

O topónimo **Calle** pode referirse a:

;En Galiza
***A Calle**, lugar da parroquia de Sarandós, no concello de Abegondo;
***A Calle**, lugar da parroquia de Rubián, no concello de Bóveda;
***A Calle**, lugar da parroquia de Beira, no concello de Carral;
***A Calle**, lugar da parroquia de Sergude, no concello de Carral;
***A Calle**, lugar da parroquia de Trasmonte, no concello de Friol;
***A Calle**, lugar da parroquia de Poulo, no concello de Ordes;
***A Calle**, lugar da parroquia de Tella, no concello de Ponteceso;
***A Calle**, lugar da parroquia de Urdilde, no concello de Rois;
***A Calle**, lugar da parroquia de Arcade, no concello de Soutomaior;
***A Calle**, lugar da parroquia de Goián, no concello de Tomiño;
***A Calle**, lugar da parroquia de Meda, no concello da Veiga;
***A Calle**, lugar da parroquia de Goián, no concello de Tomiño;
***Calle das Rocas**, lugar da parroquia de Castro, no concello de Narón;
***A Calle de Ferreiros**, lugar da parroquia de Ferreiros, no concello do Pino;
***Calle do Sol**, lugar da parroquia de Gaibor, no concello de Begonte;
***Calleiros**, lugar da parroquia de San Miguel de Vilapedre, no concello de Sarria.

## Véxase tamén
### Outros artigos
***As Calles** lugar da parroquia de Olas no concello de Mesía.

## Véxase tamén
### Outros artigos
KDE e.V.

**KDE e.V.** (“KDE eingetragener Verein”, «Asociación rexistrada KDE» en alemán, denominación legal alemá) é unha asociación fundada en 1997 que representa e apoia á comunidade KDE, dándolle representación legal naquelas actividades que precisen dela, xestionando os cartos, e lexitimando aos individuos que se pronuncian ou actúan en nome da comunidade. En España, esta representación lévaa a cabo KDE España, a quen KDE e.V. concedeu as competencias en dito país.
Como asociación baixo a lei alemá, KDE e.V. está exenta de impostos, dado que as súas actividades e obxectivos están destinados a contribuír aos bens públicos 
*Cornelius Schumacher, presidente.
*Sebastian Kügler, vicepresidente.
*Agustin Benito Bethencourt, tesoureiro.
*Lydia Pintscher e Pradeepto Bhattacharya, membros do consello.

## Notas